નોટાના બટનનો ઉપયોગ શા માટે અને કેવી રીતે કરી શકાય તે અંગે લોકોને જાગ્રત કરવા હાઇકોર્ટે સરકારને નિર્દેશો કર્યા છે. સરકારે કોર્પોરેશનની ચૂંટણીઓમાં નોટાના વિકલ્પ આપવા પર સ્ટે મુકયો હતો. જેની સામે હાઇકોર્ટમાં પિટિશન કરવામાં આવી હતી. જેને પગલે હાઈકોર્ટે ૬ મહાનગરપાલિકાની ચૂંટણીઓમાં નોટાનો વિકલ્પ આપવા ચૂંટણીપંચ અને સરકારને કડક આદેશો કર્યા હતા. જો કે તાલુકા અને જીલ્લા પંચાયતની ચૂંટણીઓમાં પણ નોટા અંગે સમજણ આપવા સમગ્ર રાજયના દરેક પ્રતિષ્ઠિત અખબારોમાં જાહેરાત આપવા હાઇકોર્ટે આદેશ કર્યો છે. ઉપરાંત રેડિયો અને ટેલિવીઝનમાં પણ જાહેરાત આપીને લોકોને નોટા અંગે સમજાવો.